บาทเปิด 29.59/61 อ่อนค่าเล็กน้อย
ธนาคารซีไอเอ็มบีไทย รายงาน เงินบาทเปิด 29.59/61 อ่อนค่าเล็กน้อย คาดวันนี้แกว่งแคบ ติดตามมาตรการคุมเงินทุน
8 พ.ค. 2556

ธนาคารซีไอเอ็มบีไทย รายงาน เงินบาทเปิด 29.59/61 อ่อนค่าเล็กน้อย คาดวันนี้แกว่งแคบ ติดตามมาตรการคุมเงินทุน
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 29.59/61 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 29.56/58 บาท/ดอลลาร์
ทิศทางวันนี้คาดว่าเงินบาทจะแกว่งตัวในกรอบแคบๆ ส่วนข่าวที่ออกมาว่าธนาคารแห่งประเทศไทย(ธปท.) เตรียมมาตรการไว้ 4 ระดับสำหรับใช้ในการดูแลค่าเงินบาทนั้น มีผลให้เงินบาทจะไม่กลับไปแข็งค่าได้อย่างรวดเร็วเหมือนในช่วงที่ผ่านมาแล้ว เพราะเมื่อใดที่บาทเริ่มกลับมาแข็งค่า มาตรการที่เตรียมไว้ก็จะถูกนำออกมาใช้
"นักลงทุนต่างชาติตอนนี้อาจจะเริ่มซื้อบอนด์น้อยลง หรือถือดอลลาร์เก็บไว้ดีกว่า รอดูทีท่าว่ามาตรการ 4 ตัวนี้จะนำออกมาใช้หรือไม่ อย่างไร" นักบริหารเงินกล่าว
นักบริหารเงิน ประเมินกรอบการเคลื่อนไหวของเงินบาทในวันนี้อยู่ที่ 29.50-29.70 บาท/ดอลลาร์ โดยมองว่าระยะนี้ปัจจัยในประเทศจะมีผลให้เงินบาทอ่อนค่าได้มากกว่าปัจจัยจากต่างประเทศที่ไม่ค่อยมีผลต่อค่าเงินบาทมากนัก